section_heading: Etnografija
paragraph_text: Prema Warrenu, koji je i bio Čipeva, njegovo pleme prvotno se satojalo od 5 glavnih klanova, iz kojih su kasnije potekli svi ostali. Pet glavnih Warrenovih klanova bili su : Riba, Ždral, Gnjurac, Medvjed i Los. Iz Ribe su proizašli klanovi Vodeni duh, Som, štuka, Moruna, Losos /iz Velikih jezera/, i riba-štitonosac. Kod Morgana nalazimo neke od ovih klanova. Od Ždrala su niknuli klanovi Orao i Kobac. Od Gnjurca Galeb, Morski gavran i Divlja guska. Od Medvjeda Vuk i Ris, i na kraju od Losa Kuna, Sob i Dabar. Razni autori u raznim vremenima i lokacijama nalaze serije klanova ptica, sisavaca i drugih. Mnogi od njih su nestali. Kod Chippewa se totemska životinja, znači ona od koje klan nosi ime, može slobodno da se ubija i jede. Landes koji je bio među Čipevama južne Kanade, od Čipeva-informanta saznaje kako je totemsku životinju slobodno loviti, pa da se totemska životinja radije izlaže strijelama lovaca njezinoga klana, i upravo iz toga razloga treba izgovoriti ime ‘totema’, prije nego što se ustrijeli. mini|Logor Chippewa 1870. Kod Čipeva postoje vjerovanja u mnoge razne duhove a mitologija je bogata pričama o mnogim kulturnim herojima. Šamanizam igra važnu ulogu u njihovomživotu, a sami šamani posjeduju mnoge moći. Sam ojibwa-jezik sadrži mnoge riječi koje su ušle u mnoge svjetske jezike, i kao takve postale poznate širom svijeta. Sama riječ 'totem', veoma dobro poznata etnolozima, ali i široj javnosti, iz jezika je ojibwa koja glasi ototeman. Njezino je značenje 'rođaci po maternici', što su razni prevodioci iz straha pred javnosti neadekvatno i netočno prevodili, među ostalim i s 'rodbina po braći i sestrama'. Sam totemizam, vjerovanje je u porijeklo neke životinjske ili biljne vrste .Kod raznih totemskih naroda totemska životinja nije se smjela jesti niti ubiti. Za Ojibwe, ovo ne važi, kao što je to već objašnjeno. Zgodno je napomenuti da ni u klanu Iwi (Orao), kod Kadohadacho Indijanaca, koji pripadaju jezičnom rodu Caddoan Indijanaca, a koji su prakticirali zabranu jedenja i ubijanja totemske životinje, orao nije bio zaštićen ovakvom zabranom ubijanja od članova svoga klana. Mogući razlog mogao bi biti u perju koje je Indijancima bilo potrebno za izradu nakita, ali ni ovo nije sto posto sigurno.